እተን መብዛሕትአን 'ንሕና እንነብረሉ ገዛ ጾታዊ መዓርነት ዝሰፈኖ'ዩ ዝብል ርኢይቶ ዘካፈላ ድማ፡ ብዝኾነ ኣጋጣሚ ኣብ ውሽጢ ኣብ ወጻኢ ሃገር ዝነበረ ስድራ ዝዓበያ ወይ'ውን ካብ ወጻኢ ሃገር ዝመጽአ ሰብ ዝተመርዓዋ ምዃነን ገሊጸን። ከም ጸብጻብ ኦክስፋም፡ ደቂ ኣንስትዮ ህንዲ መዓልታዊ ንልዕሊ ሰለስተ ቢልየን ሰዓታት ንዘይኽፈሎ ስራሕ ዝተቓልዓ እየን። እዚ ናብ ስሩዕ ደሞዝ ዝኽፈሎ ስራሕ ተወሲዱ እንተዝጽብጸብ፡ ናብ ዓመታዊ እቶት ህንዲ ብትሪሊዮን ሩፒ ዝግመት ኣታዊ ምረኸበት ተባሂሉ ይግመት። ግን ድማ፡ ግደ ሓቂ እዚ ናይ ገዛ ስራሕ ኣብ ግምት ዝኣቱ ኣይኮነን። ስቕ ኢሉ ደቂ ኣንስትዮ ፈትየንኦ ብፍቕሪ ዝዓይኦ ተገይሩ'ዩ ዝቑጸር። ምንጪ ስእሊ, Getty Images መግለጺ ስእሊ, መብዛሕትኡ ሕብረሰተብ ህንዲ ኩሎም መሰረታዊ ቀረባት ዝተማልእሉ ስለ ዘይኮነ፡ ክዳኖም ኣብ ሩባ ሓጺቦም ኣብ በረኻ ዘርጊሖም ኣድሪቖም ዝነብሩ ብዙሓት ስድራ ኣለው ዝርግሐ ኮሮናቫይረስ ንምቁጽጻር ዝተወስደ ስጉምቲ ዕጽዋ ግን፡ ስድራቤታት ነዚ ኣብ ትሕቲ 'ምንጻፍ ተቐቢሩ' ዝነበረ ካብ ድሑር ባህላዊ ኣመለኻኽታ ዝነቅል ናይ ስራሕ ክፍፍል ፊት ንፊት ክገጥሙዎ ይገብር ኣሎ። "እዚ ዕጽዋ ነዚ ገፊሕ ፍልልይ ጾታ ፈጢጡ ክወጽእ ገይሩ'ዩ" ትብል ሱባርና ጎሽ። "ብዙሓት ደቂ ኣንስትዮ 'ከመይ ኢሉ'ዩ ግን ሰብኣይ መግቢ ከብስል ወይ ገዛ ከጽሪ?'
